*Projekts*

|  |
| --- |
| **Informatīvais ziņojums par piemaksu nodrošināšanu no 2021.gada 1.maija līdz 2021.gada 30.jūnijam atbildīgo institūciju ārstniecības personām un citiem nodarbinātajiem par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un seku novēršanu** |

 Ar Ministru kabineta 2021.gada 27.aprīļa rīkojumu Nr.277 “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (prot. Nr.36 39.§) (turpmāk – MK rīkojums Nr.277) Veselības ministrijai tika piešķirts finansējums, kas nepārsniedz 54 650 795 *euro*, lai nodrošinātu piemaksas no 2021.gada 1.aprīļa līdz 2021. gada 30. jūnijam un atvaļinājuma rezerves uzkrājumu atbilstoši aprēķinātajai piemaksu summai no 2021.gada 1. janvāra līdz 2021.gada 30.jūnijam atbildīgo institūciju ārstniecības personām un citiem nodarbinātajiem par darbu paaugstināta riska un slodzes apstākļos sabiedrības veselības apdraudējuma situācijā saistībā ar Covid-19 uzliesmojumu un seku novēršanu. Atbilstoši MK rīkojumam Nr.277 un tā anotācijai tika izdots Veselības ministrijas 2021.gada 29.aprīļa rīkojums Nr.114 “Par piemaksu piešķiršanu atbildīgo institūciju ārstniecības personām un pārējiem nodarbinātajiem, kuri ir iesaistīti Covid-19 jautājumu risināšanā un seku novēršanā” (turpmāk – VM rīkojums Nr.114), ar kuru tika noteiktas piemaksas un to apmērs ārstniecības personām un citiem nodarbinātajiem, kuri ir iesaistīti Covid-19 jautājumu risināšanā un seku novēršanā, tai skaitā stacionāro ārstniecības iestāžu nodarbinātajiem, kuri ir iesaistīti Covid-19 pacientu ārstēšanas procesā un mājas aprūpē un Covid-19 testēšanā, nodarbinātajiem stacionāro ārstniecības iestāžu uzņemšanas nodaļās, ģimenes ārstu praksēs nodarbinātajiem, Neatliekamās medicīniskās palīdzības dienestā nodarbinātajiem, Veselības ministrijas un atsevišķu tās padotības iestāžu ierēdņiem un darbiniekiem, ambulatoro ārstniecības iestāžu nodarbinātajiem, kuri sniedz sekundāros ambulatoros pakalpojumus Covid-19 pacientiem un to kontaktpersonām (samaksu nodrošinot caur manipulāciju) un farmaceitiem par kompensējamo medikamentu izsniegšanu no A saraksta (receptēm ar norādītu zāļu aktīvo vielu) (1.tabula).

*1.tabula*

**Ar VM rīkojumu Nr.114 noteiktais piemaksu apmērs**

|  |  |  |  |
| --- | --- | --- | --- |
|  | **2021.gada 1. - 30.aprīlis** | **2021.gada 1. -31.maijs** | **2021.gada 1. –30.jūnijs** |
| Stacionāro ārstniecības iestāžu nodarbinātajiem, kas iesaistīti Covid-19 pacientu ārstēšanā, testēšanā, mājas aprūpē | **100%** | **90%** | **80%** |
| Stacionāro ārstniecības iestāžu uzņemšanas nodaļās nodarbinātajiem | **100%** | **100%** | **100%** |
| Stacionāro ārstniecības iestāžu nodarbinātajiem, kas iesaistīti citu Covid-19 jautājumu risināšanā | **30%** | **20%** | **20%** |
| Ģimenes ārstu praksēs nodarbinātajiem (fiksēta piemaksa mēnesī *euro*, ieskaitot VSAOI):* Ģimenes ārstam
* Māsai/ārsta palīgam
* Rezidentam
 | **100%****2 301,25****1 380,50****1 766,66** | **90%****2 071,12****1 242,45****1 589,99** | **80%****1 841,00****1 104,40****1 413,33** |
| Neatliekamais medicīniskais palīdzības dienests | **100%** | **100%** | **100%** |
| Slimību profilakses kontroles centrs | **100%** | **90%** | **80%** |
| Veselības ministrijaNacionālais veselības dienestsValsts asinsdonoru centrsVeselības inspekcija | **50%** | **30%** | **30%** |
| Farmaceitiem (*euro* par izsniegtu recepti) | **0,71** | **0,71** | **0,71** |
| Ambulatoro pakalpojumu sniedzējiem Covid-19 pacientiem, nodrošinot samaksu ar atbilstošu manipulāciju (*euro* par pakalpojumu) | **100%****13,54** | **90%****12,19** | **80%****10,83** |

 Gatavojot MK rīkojumu Nr.277, saslimstība ar Covid-19 lēni samazinājās un tika prognozēts, ka Covid-19 infekcijas izplatība maijā un jūnijā saglābās to pašu tendenci un Covid-19 pacientu skaits samazināsies, kam sekojoši samazināsies noslodze stacionārajās ārstniecības iestādē un ģimenes ārstu praksēs nodarbinātajiem. Līdz ar to stacionāro ārstniecības iestāžu nodarbinātajiem, kuri iesaistīti Covid-19 pacientu ārstēšanas procesā un mājas aprūpē un Covid-19 testēšanā, ģimenes ārstu praksēs nodarbinātajiem un ambulatoro iestāžu nodarbinātajiem, kuri sniedz sekundāros ambulatoros pakalpojumus Covid-19 pacientiem un to kontaktpersonām piemaksas apmērs 2021.gada maijā un jūnijā tika noteikts mazāks – attiecīgi 90% un 80% procenti. Savukārt Uzņemšanas nodaļās un Neatliekamās medicīniskās palīdzības dienestā nodarbinātajiem, kuriem ir jāsniedz palīdzība visiem pacientiem un nav skaidri zināms vai šie pacienti ir inficēti (līdz ar to pastāv infekcijas risks, arī vakcinētiem), piemaksa tika saglabāta 100% apmērā no mēnešalgas par visu periodu no 2021.gada 1.aprīļa līdz 30.jūnijam.

Covid-19 infekcijas izplatība maijā nesamazinājās, bet turpināja lēni pieaugt, kā arī stacionēto Covid-19 pacientu skaits ir saglabājies nemainīgi augstā līmenī jau vairākus mēnešus, līdz ar to arī ārstniecības personu noslodze stacionārajās ārstniecības iestādēs nesamazinās. Kā arī pieaugot Covid-19 inficēto skaitam, palielinās noslodze ģimenes ārstiem un pārējiem praksē nodarbinātajiem, veicot Covid-19 pacientu veselības stāvokļa uzraudzību un pacientu nosūtīšanu Covid-19 izmeklējumu veikšanai, kā arī iesaistoties kontaktpersonu noskaidrošanā.

 Atbilstoši Slimību profilakses un kontroles centra sniegtajai informācijai Covid-19 pacientu skaits 2021.gada aprīlī sasniedza 16 196 pacientus. Atkarībā no tā, vai 14 dienu kumulatīvais gadījumu skaits - 20 gadījumi uz 100 000 iedzīvotāju vakcinācijas rezultātā tiks sasniegts līdz šā gada septembrim vai šā gada decembrim, SPKC prognozējamais ar Covid-19 saslimušo skaits laika posmā no 2021.gada maija līdz decembrim varētu svārstīties no 57 910 līdz 74 960 pacientiem. Rēķinot vidējo prognozējamo ar Covid-19 saslimušo skaitu turpmākos 8 mēnešos, vidēji mēnesī ir prognozējami 8 304 pacienti. Maijā un jūnijā tiek prognozēts augsts Covid-19 inficēšanās gadījumu skaits, kas pēc prognozes varētu samazināties jūlijā. (2.tabula)

*2.tabula*

**Covid-19 saslimstības prognozes 2021. gadam sadalījumā pa mēnešiem**

|  |  |  |
| --- | --- | --- |
| **A scenārijs** |  | **B scenārijs** |
| Mēnesis | Covid-19 inficēšanās gadījumu skaits | Uz 100 000 iedz. |  | Mēnesis | Covid-19 inficēšanās gadījumu skaits | Uz 100 000 iedz. |
| Janvāris | 25 335 | 1 328,1 |  | Janvāris | 25 335 | 1 328,1 |
| Februāris | 19 945 | 1 045,5 |  | Februāris | 19 945 | 1 045,5 |
| Marts | 16 177 | 848,0 |  | Marts | 16 177 | 848,0 |
| Aprīlis | 16 195 | 848,9 |  | Aprīlis | 16 195 | 848,9 |
| Maijs | 20 430 | 1 070,9 |  | Maijs | 20 430 | 1 070,9 |
| Jūnijs | 19 670 | 1 031,1 |  | Jūnijs | 17 150 | 899,0 |
| Jūlijs | 9 850 | 516,3 |  | Jūlijs | 13 870 | 727,1 |
| Augusts | 4 920 | 257,9 |  | Augusts | 10 590 | 555,1 |
| Septembris | 760 | 39,8 |  | Septembris | 7 320 | 383,7 |
| Oktobris | 760 | 39,8 |  | Oktobris | 4 040 | 211,8 |
| Novembris | 760 | 39,8 |  | Novembris | 800 | 41,9 |
| Decembris | 760 | 39,8 |  | Decembris | 760 | 39,8 |

Atbilstoši Slimību un profilakses kontroles centra prognozēm, pastāv iespējamība, ka Latvijā saslimstība attītīsies atbilstoši B scenārijam, līdz ar to prognozētais stacionēto pacientu skaits maijā un jūnijā saglabāsies marta un aprīļa līmenī, samazinoties tikai jūlijā. (3.tabula)

*3.tabula*

**Covid-19 saslimstības un stacionēto Covid-19 pacientu prognozes pēc B scenārija 2021.gadam sadalījumā pa mēnešiem**

|  |  |  |  |  |
| --- | --- | --- | --- | --- |
|  | Covid-19 inficēšanās gadījumu skaits | Stacionēto Covid-19 pacientu skaits | Vidējais  Covid-19 pacientu skaits stacionāros dienā   | Vidējais smagā stāvoklī esošo pacientu skaits stacionāros dienā |
| Janvāris | 25 335 | 3 547 | 1128 | 86 |
| Februāris | 19 945 | 2 215 | 903 | 90 |
| Marts | 16 177 | 1 860 | 710 | 76 |
| Aprīlis | 16 195 | 1 928 | 681 | 83 |
| Maijs | 20 430 | 2 309 | 783 | 92 |
| Jūnijs | 17 150 | 1 938 | 657 | 78 |
| Jūlijs | 13 870 | 1 567 | 531 | 63 |
| Augusts | 10 590 | 1 197 | 406 | 48 |
| Septembris | 7 320 | 827 | 280 | 33 |
| Oktobris | 4 040 | 457 | 155 | 18 |
| Novembris | 800 | 90 | 31 | 4 |
| Decembris | 760 | 86 | 29 | 3 |
| **Kopā** | **152 612** | **18 020** | **6 293** | **743** |

Prognozējot Covid-19 inficēto pacientu skaitu, ņemta vērā arī vakcinācijas pret Covid-19 prognoze. Būtiska ietekme saslimstības ar Covid-19 mazināšanā un Covid-19 testu veikšanai ir vakcinācijai pret Covid-19. Atbilstoši plānotajām vakcīnu piegādēm, paredzēts, ka uz maija beigām varētu būt vakcinētas 30% no iedzīvotājiem, bet jūnija beigās ap 50 % (1.attēls)

*1.attēls*



 Tā kā Covid-19 infekcijas izplatība maijā nesamazinās, un līdz ar to stacionāro ārstniecības iestāžu ārstniecības peronu un citu nodarbināto, kā arī ģimenes ārstu praksēs nodarbināto noslodze nesamazinās, tad joprojām aktuāla ir ārstniecības personu “izdegšana”, strādājot ar lielu skaitu smagi slimu mirstošu pacientu, īpaši situācijās, kad pacientu nevar glābt kā rezultātā iestājas nāve, kas ārstniecības personām ir liela psihoemocionālā slodze, kā arī joprojām aktuāls ir cilvēkresursu trūkums veselības aprūpes nozarē, papildus tam sākas “atvaļinājumu laiks”, kad ārstniecības personas un citi nodarbinātie, kas jau gadu ir strādājuši Covid-19 pandēmijas apstākļos lielā fiziskā un psihoemocionālajā slodzē, grib izmantot savas tiesības uz normatīvajos aktos noteikto atpūtas laiku, līdz ar to papildus piemaksas varētu vairāk motivēt ārstniecības personas darbā ar Covid-19 pacientiem, tādējādi stacionārajām ārstniecības iestādēm ir iespējas nodrošināt vajadzīgos ārstniecības personu resursus.

Pamatojoties uz iepriekš minēto, Veselības ministrija grib veikt grozījumus VM rīkojumā Nr.114 un noteikt piemaksu 100% apmērā arī par laika periodu no 2021.gada 1.maija līdz 2021.gada 30.jūnijam - stacionāro ārstniecības iestāžu nodarbinātajiem, kuri ir iesaistīti Covid-19 pacientu ārstēšanas procesā un mājas aprūpē un Covid-19 testēšanā, ģimenes ārstu praksēs nodarbinātajiem un ambulatoro ārstniecības iestāžu nodarbinātajiem, kuri sniedz sekundāros ambulatoros pakalpojumus Covid-19 pacientiem un to kontaktpersonām (samaksu nodrošinot caur manipulāciju), un noteikt piemaksu 30% apmērā arī par laika periodu no 2021.gada 1.maija līdz 2021.gada 30.jūnijam - stacionāro ārstniecības iestāžu nodarbinātajiem, kuri ir iesaistīti citu Covid-19 jautājumu risināšanā. (4.tabula)

*4.tabula*

**Veselības ministrijas piedāvātās izmaiņas salīdzinājumā ar MK rīkojuma Nr.277 anotācijā norādītajiem piemaksu apmēriem**

|  |  |
| --- | --- |
|  | **2021.GADS** |
| **APRĪLIS** | **MAIJS** | **JŪNIJS** |
| Spēkā esošais % apmērs | Spēkā esošais % apmērs | Piedāvāto izmaiņu projekts | Spēkā esošais % apmērs | Piedāvāto izmaiņu projekts |
| **Stacionāro ārstniecības iestāžu nodarbinātajiem, kas iesaistīti Covid-19 pacientu ārstēšanā, testēšanā, mājas aprūpē** | 100% | 90% | **100%** | 80% | **100%** |
| Stacionāro ārstniecības iestāžu uzņemšanas nodaļās nodarbinātajiem \* | 100% | 100% | 100% | 100% | 100% |
| **Stacionāro ārstniecības iestāžu nodarbinātajiem, kas iesaistīti citu Covid-19 jautājumu risināšanā** | 30% | 20% | **30%** | 20% | **30%** |
| **Ģimenes ārstu praksēs nodarbinātajiem (fiksēta piemaksa mēnesī *euro*, ieskaitot VSAOI):*** **Ģimenes ārstam**
* **Māsai/ārsta palīgam**
* **Rezidentam**
 | 100%2 301,251 380,501 766,66 | 90%2 071,121 242,451 589,99 | **100%****2 301,25****1 380,50****1 766,66** | 80%1 841,001 104,401 413,33 | **100%****2 301,25****1 380,50****1 766,66** |
| Neatliekamais medicīniskais palīdzības dienests \* | 100% | 100% | 100% | 100% | 100% |
| Slimību profilakses kontroles centrs \* | 100% | 90% | 90% | 80% | 80% |
| Veselības ministrijaNacionālais veselības dienestsValsts asinsdonoru centrsVeselības inspekcija \* | 50% | 30% | 30% | 30% | 30% |
| Farmaceitiem (*euro* par izsniegtu recepti) \* | 0,71 | 0,71 | 0,71 | 0,71 | 0,71 |
| **Ambulatoro pakalpojumu sniedzējiem Covid-19 pacientiem, nodrošinot samaksu ar atbilstošu manipulāciju (*euro* par pakalpojumu)** | 100%13,54 | 90%12,19 | **100%****13,54** | 80%10,83 | **100%****13,54** |

\*Piemaksu apmērs paliek iepriekšējais un netiks mainīts, veicot grozījumus

Veselības ministrija ir veikusi piemaksām izlietoto finanšu līdzekļu analīzi par laika periodu 2021.gada 1.janvāris līdz 2021.gada 31.marts, un ar MK rīkojumu Nr.277 piemaksu nodrošināšanai no 2021.gada 1.aprīļa līdz 2021.gada 30.jūnijam piešķirto finanšu līdzekļu analīzi, un tika novērtēts, ka piemaksu apmēra palielināšanu līdz 100% iepriekš minētajām grupām var veikt saskaņā ar MK rīkojumu Nr.277 piešķirtā finansējuma ietvaros. (*5.tabula un 6.tabula*)

*5.tabula*

**Finansējuma pietiekamības novērtējums (*euro*)**

|  |  |  |  |  |
| --- | --- | --- | --- | --- |
|  | **2021.gada 1. - 30.aprīlis** | **2021.gada 1. -31.maijs** | **2021.gada 1. –30.jūnijs** | **KOPĀ** |
| **PIEŠĶIRTS AR MK RĪKOJUMU NR.277 (aprēķini MK rīkojuma Nr.277 anotācijā)** |
| Stacionāro ārstniecības iestāžu nodarbinātajiem, kas iesaistīti Covid-19 pacientu ārstēšanā, testēšanā, mājas aprūpē | 5 435 462 | 4 153 474 | 2 318 837 |  |
| Stacionāro ārstniecības iestāžu uzņemšanas nodaļās nodarbinātajiem | 3 004 397  | 3 004 397 | 3 004 397 |  |
| Stacionāro ārstniecības iestāžu nodarbinātajiem, kas iesaistīti citu Covid-19 jautājumu risināšanā | 671 612 | 379 752 | 238 841 |  |
| Ģimenes ārstu praksēs nodarbinātajiem  | 5 853 349 | 5 268 014 | 4 682 678 |  |
| Ambulatoro pakalpojumu sniedzējiem Covid-19 pacientiem  | 15 950 | 10 727 | 8 339 |  |
| **PIEŠĶIRTS KOPĀ** | **14 980 770** | **12 816 364** | **10 253 092** | **38 050 226** |
| **VIDĒJI MĒNESĪ IZLIETOTAIS FINANANSĒJUMS LAIKA PERIODĀ NO 2021.GADA 1.JANVĀRA-31.MARTAM (no iestāžu sniegtajām atskaitēm)\*** |
| Stacionāro ārstniecības iestāžu ārstniecības personām un citiem nodarbinātajiem | 6 759 310 | 6 759 310 | 6 759 310 |  |
| Ģimenes ārstu praksēm | 5 822 367 | 5 822 367 | 5 822 367 |  |
| Ambulatoro pakalpojumu sniedzējiem Covid-19 pacientiem  | 10 517 | 10 517 | 10 517 |  |
| **PROGNOZE FAKTISKAM IZLIETOJUMAM KOPĀ** | **12 592 194** | **12 592 194** | **12 592 194** | **37 776 582** |
| **PROGNOZE PIEŠĶIRTĀ FINANSĒJUMA ATLIKUMAM** | **+273 644** |

\*Vidēji mēnesī izlietotā finansējuma aprēķins *6.tabulā*

*6.tabula*

**PIEMAKSĀM VIDĒJI MĒNESĪ IZLIETOTAIS FINANANSĒJUMS LAIKA PERIODĀ NO 2021.GADA 1.JANVĀRA-31.MARTAM (*euro*)**

|  |  |
| --- | --- |
|  | **2021.GADS** |
| **JANVĀRIS\*** | **FEBRUĀRIS\*\*** | **MARTS\*\*\*** | **VIDĒJI MĒNESĪ** |
| Stacionāro ārstniecības iestāžu ārstniecības personām un citiem nodarbinātajiem | 7 117 325 | 6 615 035 | 6 545 571 | **6 759 310** |
| Ģimenes ārstu praksēm | 5 795 100 | 5 804 353 | 5 867 648 | **5 822 367** |
| Ambulatoro pakalpojumu sniedzējiem Covid-19 pacientiem  | 14 597 | 9 709 | 7 244  | **10 517** |
| KOPĀ: | 12 927 022 | 12 429 097 | 12 420 463 | **12 592 194** |

\*Atbilstoši Finanšu ministrijas 2021.gada 10.maija rīkojumam Nr.265 “Par līdzekļu piešķiršanu” – 12 919 708 *euro*, tai skaitā piemaksu kopsumma stacionāro ārstniecības iestāžu ārstniecības personām un citiem nodarbinātajiem – 7 110 011 *euro,* un papildus pie februāra pārskatu iesniegšanas Finanšu ministrijā - stacionāro ārstniecības iestāžu papildus sniegtās piemaksu summas par 2021.gada janvāri – 7 314 *euro*

\*\*Iestāžu pārskati par faktiski izmaksātajām piemaksām februārī iesniegti Finanšu ministrijā – 12 436 411 *euro*, tai skaitā stacionāro ārstniecības iestāžu ārstniecības personām un citiem nodarbinātajiem izmaksātās piemaksas kopsumma – 6 622 349 *euro* apmērā, kur 6 615 035 *euro* izmaksātās piemaksas par februāri un 7 314 *euro* par janvāri

\*\*\*Veselības ministrija ir veikusi daļēju piemaksu atskaišu apkopošanu par 2021.gada martu, atskaitēs iestādes var veikt vēl nelielus labojumus atbilstoši Veselības ministrijas norādēm

Faktiski izlietotais finansējums vidēji vienā mēnesī laika periodam 2021.gada 1.janvāris līdz 2021.gada 31.marts ņemts no iestāžu sniegtajiem pārskatiem par faktiski izmaksātajām piemaksām nodarbinātajiem. Covid-19 izplatība un stacionēto pacientu skaits 2021.gada aprīlī un maijā līdzīgs kā 2021.gada pirmajos trīs mēnešos (janvāris-marts), kā arī līdzīgi tiek prognozēts jūnija Covid-19 izplatības scenārijs, līdz ar to secīgi tiek prognozēts, ka piemaksām faktiski tiks izlietots finansējums līdzīgā apmērā kā iepriekš minētajā periodā, kad piemaksas bija noteiktas līdz 100% apmērā. Piemaksu apmērs katrai no grupām bija nemainīgs no 2021.gada 1.janvāra līdz 2021.gada 31.aprīlim, gatavojot MK rīkojumu Nr.277, sākotnēji tika prognozēts, ka Covid-19 izplatība maijā samazināsies, un līdz ar to no 2021.gada 1.maija tika samazināti piemaksu procentu apmēri.

Veselības ministrs D.Pavļuts

Vīza: Valsts sekretāre I.Dreika

Ābola 67876029

Liene.Abola@vm.gov.lv